Harawira Hone: Local Government (Auckland Law Reform) Bill — In Committee 
Harawira Hone: Local Government (Auckland Law Reform) Bill — In Committee 
[Volume:663;Page:11550] 
HONE HARAWIRA (Maori Party—Te Tai Tokerau) 
: 
 Tena koe Mr Chair. Huri rauna kia ora tatou katoa e te Whare. Tena koe Mr Robertson. I know you have been practising your speech and I look forward to hearing you deliver it. 
Hoi no ko te take e tu ana au i tenei wa e te Heamana kia korero i nga korero mo nga turu Maori. Tera te kaupapa nui o te Pati Maori o roto o tenei pire. Tera kia w’akanuia kia w’akarangatira i te mana o ratou e noho ana ki roto o Tamaki-makau-rau ratou te hau kainga i te tuatahi. Ratou ano ra wa tatou tini whaunaunga mai i nga pitopito katoa o te ao e noho ra kei roto o Tamaki-makau-rau. No reira e aroha ana au ki oku whanaunga o roto o Tamaki- makau-rau i tenei wa. Aroha ana au i te mea mai i tona timatanga kei reira ratou e tuku whenua atu ana e tautoko ana e hapai ana i te oranga o tera o nga taone nui o roto o te Pasifika. Ehara i te mea mo Tamaki anake ehara i te mea mo Aotearoa anake engari ko tera te taone nui mo nga iwi taketake o Te Moana-nui-a-Kiwa. 
No reira e tika ana kia mihi atu ki a ratou i te tuatahi ki a Tainui tera ano hoki ko Ngati Whatua me wera atu nga ropu mana whenua o Tamaki-makau-rau e tu kotahi ana i raro i te whakaaro kia w’akamana i nga turu Maori kia noho ngai Maori ki te kaunihera hakoa pehea te nui hakoa ko wai atu kei runga i taua kaunihera. No reira tera ta matou karanga tera ta matou tautoko. 
Hoki aku mahara ki tera tau ki te hikoi nui kei roto o Tamaki-makau-rau kua kite te ao i te tino hiahia hara i te mea o te ao Maori anake o wa tatou whanaunga o Te Moana-nui-a-Kiwa o tauiwi ano hoki mo enei turu Maori. Engari kore whakaae te Minita kore whakaae te Kawanatanga. 
No reira hara taku tu kia tangi—tangi tangi noa iho kao. Engari kia w’katakoto i tetahi korero ano e tuku ana ki roto i te Whare hei poti a te po nei tera mo te poari e mea ana te Kawanatanga horekau he turu anei tetahi poari. No reira kia mohio ai tatou ko te tino hiahia o te Ao Maori tera ko nga turu Maori. 
No reira i mua noa atu o taku hokinga korero atu ki te korero mo te poari me mihi au ki te Pati Reipa. Me mihi au ki te Pati Reipa i te mea e mohio ana au na to ratou kaha tautoko i te kaupapa o nga turu Maori a te wa ka hoki mai ratou mai i tera taha o te Whare ki tenei taha ka ora ai nga turu Maori. No reira mihi atu ki te Pati Reipa e hikoi tahi mahi i taua hikoi i taua ra e tautoko kaha ana i tenei whakaaro.  
Hoi no me hoki au ki tera o nga korero mo te po nei he korero mo te poari te Supplementary Order Paper i te mea e mea ana te korero kua puta mai i Tamaki-makau-rau mena 
e tu ana tetahi poari hei hapai i nga korero a te kaunihera me whakamanangia ki roto i te ture engari waihotia nga mahi kia hangai i tona ake ahua kia tirohia ko wai nga mema waihotia tera taha mo nga iwi o reira ma ratou hei korero ma ratou hei kohikohi nga whakaaro kia tae atu ki te tu kotahi a te tau e tu mai nei. Tera kia waihotia he korero mo taua poari mo nga iwi o reira. Kaua matou o roto o te Paremata nei e w’akaturengia i te katoa o nga tikanga o taua poari engari me w’akamanangia i tenei ra engari me waihotia tona hanga mo tetahi ra ano. Kia ora ra. 
[ 
The reason that I stand at this time Mr Chair is to talk about the Maori seats. That matter in this bill is of huge significance to the Maori Party. But first I want to acknowledge and recognise the integrity of the local people who live in Auckland including our many many relatives from all points of the globe who reside there as well. At this time my sympathy goes out to my relatives in Auckland. I pity them because at the beginning of it all they were there gifting land being supportive and doing their bit to lift up the well-being of that city which is regarded as one of the great cities in the Pacific—not just for the Tamaki isthmus and New Zealand alone but for the indigenous peoples of the Great Ocean of Kiwa too.  
So it is apt that I acknowledge first Tainui Ngati Whatua and the other tribes and local collectives of Auckland who stand united under the thought that the Maori seats must be validated and that there must be Maori representation on the council regardless of how big it might be and who is on it. That is what we are asking for and supporting.  
I cast my mind back to a year ago to that magnificent march in Auckland where the world witnessed the passion for these Maori seats. It was not just the passion of Maoridom and of our relatives of the Great Ocean of Kiwa either but that of non-Maori as well. But the Minister would not allow it and neither did the Government.  
However I have not taken this call to just shed crocodile tears—not at all—but rather to put a proposal before the House when it votes tonight in respect of the board where the Government is saying there are to be no Maori seats. Well here is a board that we know that Maoridom actually wants Maori seats to be included on.  
Before I go on to talk about the board I want to acknowledge the Labour Party. I recognise it because of its efforts in the campaign for Maori seats and I say there will come a time in the future when Labour will come back from that side of the House to this side and the Maori seats issue will be litigated again. So I salute the Labour Party which marched beside us that day and strongly supports this proposal.  
But I must come back to address the other matter that I want to touch on about the board. That is what the Supplementary Order Paper addresses because the talk from Auckland is this: if a board to advise the council is established it should be mandated but its functions and issues relating to who should be on it should be left for the people of Auckland to determine themselves. They can discuss that among themselves and canvass views in the coming year. That board’s responsibilities should be left to the people of Auckland. Here in Parliament we should not be passing laws about every aspect of the board’s governance. We can pass this bill into law today yes but let us leave the structure for another day. Thank you 
.]